smcproject/ml-wiki-sentences huggingface dataset:
24 35035 S. N. D. P. H. S. Mahadevikad എസ്സ്.
എൻ.ഡി.പി.എച്ഛ്.
എസ്സ്,മഹാദേവികാട് 25 35044 V. H. S. S. Muthukulam എച്ച്.എസ്സ്.
എസ്സ്,മുതുകുളം 26 35045 K. V. Skt.
H. S. S. Muthukulam കെ.വിഎച്ച്.
എസ്സ്,മുതുകുളം 27 35046 B. B. G. H .
S.  Nangiarkulangara ബി.ബി.എച്ഛ്.
എസ്സ്,നങ്ങ്യാർകുളങ്ങര.
28 35063 S.N.Trust H. S. S. Pallippad എസ്സ്.
എൻ.ട്രസ്റ്റ്.
അൺഎയ്ഡഡ് ഹൈസ്ക്കുളുകൾ SLNo School Code School Name School page (മലയാളം) 1 35016 Carmel Academy H S S Alappuzha കാർമൽ അക്കാഡമി,ആലപ്പുഴ.
2 35272 Matha Senior Secondary School, Alappuzha HS 3 35274 Believer's  Church English Medium School, Gurupuram HS 4 35504 Leo XIII Engish Medium School, Kalath HS References
ആലപ്പുഴ ലോക്സഭാമണ്ഡലം
ആലപ്പുഴ ജില്ലയിലെ അരൂർ , ചേർത്തല , ആലപ്പുഴ , അമ്പലപ്പുഴ , ഹരിപ്പാട് , കായംകുളം , കൊല്ലം ജില്ലയിലെ കരുനാഗപ്പള്ളി എന്നീ നിയമസഭാ മണ്ഡലങ്ങൾ ചേർന്നതാണ് ആലപ്പുഴ ലോക്സഭാ നിയോജക മണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2019 എ.എം. ആരിഫ് സി.പി.ഐ.എം. എൽ.ഡി.എഫ്. 445970 ഷാനിമോൾ ഉസ്മാൻ കോൺഗ്രസ് (ഐ.) , യു.ഡി.എഫ് 435496 കെ.എസ്. രാധാകൃഷ്ണൻ ബി.ജെ.പി. , എൻ.ഡി.എ. 187729 കെസി വേണുഗോപാൽ ഇന്ത്യൻ നാഷണൽ കോൺഗ്രസ്‌ 2024 2014 കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. 462525 സി.ബി. ചന്ദ്രബാബു സി.പി.എം. , എൽ.ഡി.എഫ് 443118 എ.വി. താമരാക്ഷൻ ആർ.എസ്.പി. (ബോൾഷെവിക്) , എൻ.ഡി.എ. 43051 2009 കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. 468679 കെ.എസ്. മനോജ് സി.പി.എം. , എൽ.ഡി.എഫ് 411044 സോണി ജെ. കല്ല്യാൺ കുമാർ എൻ.ഡി.എ. 19711 2004 കെ.എസ്. മനോജ് സി.പി.എം. , എൽ.ഡി.എഫ്. വി.എം. സുധീരൻ കോൺഗ്രസ് (ഐ.) , യു.ഡി.എഫ് 1999 വി.എം. സുധീരൻ കോൺഗ്രസ് (ഐ.) , യു.ഡി.എഫ് മുരളി സി.പി.എം. , എൽ.ഡി.എഫ്. 1998 വി.എം. സുധീരൻ കോൺഗ്രസ് (ഐ.) , യു.ഡി.എഫ് സി.എസ്. സുജാത സി.പി.എം. , എൽ.ഡി.എഫ്. 1996 വി.എം. സുധീരൻ കോൺഗ്രസ് (ഐ.) , യു.ഡി.എഫ് ടി.ജെ. ആഞ്ചലോസ് സി.പി.എം. , എൽ.ഡി.എഫ്. 1991 ടി.ജെ. ആഞ്ചലോസ് സി.പി.എം. , എൽ.ഡി.എഫ്. വക്കം പുരുഷോത്തമൻ കോൺഗ്രസ് (ഐ.) , യു.ഡി.എഫ് 1989 വക്കം പുരുഷോത്തമൻ കോൺഗ്രസ് (ഐ.) , യു.ഡി.എഫ് കെ.വി. ദേവദാസ് സി.പി.എം. , എൽ.ഡി.എഫ്. 1984 വക്കം പുരുഷോത്തമൻ കോൺഗ്രസ് (ഐ.) , യു.ഡി.എഫ് സുശീല ഗോപാലൻ സി.പി.എം. , എൽ.ഡി.എഫ്. 1980 സുശീല ഗോപാലൻ സി.പി.എം. ഓമന പിള്ള ജെ.എൻ.പി. 1977 വി.എം. സുധീരൻ കോൺഗ്രസ് (ഐ.) ഇ.
ബാലാനന്ദൻ സി.പി.എം. ഇതും കാണുക കേരളത്തിലെ ലോകസഭാമണ്ഡലങ്ങൾ അവലംബം
ആലപ്പുഴ ബീച്ച് ഇംഗ്ലീഷ് വിലാസം https://ml.wikipedia.org/wiki/Alappuzha_Beach ആലപ്പുഴ കടൽത്തീരം
ആലപ്പുഴ പട്ടണത്തിന്റെ പടിഞ്ഞാറ് ഭാഗത്തുള്ള കടൽത്തീരമാണ് ആലപ്പുഴ ബീച്ച് .
ആലപ്പുഴയിലെ പ്രധാനപ്പെട്ട വിനോദ സഞ്ചാര കേന്ദ്രങ്ങളിലൊന്നാണിത്.
പ്രശസ്തമായ ആലപ്പുഴ കടൽപ്പാലം , ആലപ്പുഴ ലൈറ്റ് ഹൌസ് തുടങ്ങിയവ ഇവിടെ സ്ഥിതിചെയ്യുന്നു.
ചിത്രശാല ആലപ്പുഴ ബീച്ച് ആലപ്പുഴ കടൽപ്പാലം ബീച്ചിനോട് ചേർന്നുള്ള വിജയ് പാർക്ക് അവലംബം Alappuzha Beach എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആലപ്പുഴ ബാർ അസോസിയേഷൻ
ആലപ്പുഴ ജില്ലാ കോടതിയിൽ പ്രവർത്തിയ്ക്കുന്ന അഭിഭാഷകസ്ഥാപനമാണ് ആലപ്പുഴ ബാർ അസോസിയേഷൻ .
(ആലപ്പി ബാർ അസോസിയേഷൻ).
ജില്ലാകോടതി 1907 ൽ സ്ഥാപിയ്ക്കപ്പെട്ടുവെങ്കിലും  1956 ൽ ആണ് ഒരു സബോർഡിനേറ്റ് ജില്ലാ ജഡ്ജി ആലപ്പുഴ കേന്ദ്രമാക്കി പ്രവർത്തിയ്ക്കാൻ തുടങ്ങിയത്.
തുടക്കകാലത്ത് റാവു ബഹാദൂർ കൃഷ്ണ അയ്യങ്കാറിന്റെ നേതൃത്വത്തിൽ വക്കീൽ അസോസിയേഷൻ എന്നപേരിൽ ആരംഭിച്ച ഈ സ്ഥാപനത്തിനു അന്നത്തെ തിരുവിതാംകൂർ രാജാവ് ഏഴര സെന്റ് സ്ഥലം ദാനമായി നൽകുകയുണ്ടായി.
ആ സ്ഥലത്ത് 1932 ൽ  ഒരു കെട്ടിടം നിർമ്മിയ്ക്കപ്പെടുകയും,1917 (കൊല്ലവർഷം 1093 )ൽ ലൈബ്രറി സംവിധാനം പ്രവർത്തനം ആരംഭിയ്ക്കുകയും ചെയ്തു..
അവലംബം പുറംകണ്ണികൾ http://ecourts.gov.in/bar
അസ്സു
പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ഏഴാമത്തെ മാസമാണ് അസ്സു.
ഗ്രിഗോറിയൻ ജൂലിയൻ കലണ്ടറുകളിലെ  സെപ്റ്റംബർ ഒക്ടോബർ മാസങ്ങളാണ് ഈ മാസത്തിൽ വരുന്നത്.
ഈ മാസത്തിന് 30 ദിവസമുണ്ട്.
ഈമാസത്തെ പ്രധാന സംഭവങ്ങൾ സെപ്റ്റംബർ സെപ്റ്റംബർ 15 (1 അസ്സു) -  അസ്സു മാസം ആരംഭം സെപ്റ്റംബർ 16 (2 അസ്സു) - ഗുരു അമർ ദാസ് ജി യുടെ ജോടി ജോഡ് സെപ്റ്റംബർ 16 (2 അസ്സു) - ഗുരു ദാസ് ജിയുടെ ഗുർ ഗാദി സെപ്റ്റംബർ 16 (2 അസ്സു) - ഗുരു ദാസ് ജി യുടെ ജോടി ജോഡ് സെപ്റ്റംബർ 16 (2 അസ്സു) - ഗുരു അർജൻ ദേവ് ജി യുടെ ഗുർ ഗാദി സെപ്റ്റംബർ 18 (4 അസ്സു) - ഗുരു അംഗദ് ദേവ് ജി യുടെ ഗുർ ഗാദി സെപ്റ്റംബർ 22 (8 അസ്സു) - ഗുരുനാനാക്ക് ദേവ് ജി യുടെ ജോടി ജോഡ് ഒക്ടോബർ ഒക്ടോബർ 9 (25 അസ്സു) - ഗുരു രാം ദാസ് ജി ജനനം ഒക്ടോബർ 15 (1 കടക്) -  അസ്സു മാസം അവസാനം  കടക് മാസം ആരംഭം
അസ്സുനൻ അൽ കുബ്റ
ഇമാം അൽ നസാഇ (214-303 AH) തയ്യാറാക്കിയ ഒരു ഹദീഥ് സമാഹാരമാണ് അസ്സുനൻ അൽ കുബ്റ ( അറബി : سنن الكبرى ‬ ) .
ഇതേ പേരിൽ ഇമാം ബൈഹഖിയുടെ ഒരു ഹദീഥ് സമാഹാരം കൂടി ഉണ്ട്.
ഇമാം നസാഇയുടെ ഹദീഥ് ശേഖരങ്ങളിലൊന്നായ സുനൻ അൽ കുബ്റ, സംഗ്രഹമായ സുനൻ അൽ നസാഇയെ അപേക്ഷിച്ച് ഏകദേശം ഇരട്ടി എണ്ണം ഹദീഥുകൾ ഉൾക്കൊള്ളുന്നതാണ്.
6000 ഹദീഥുകൾ സുനൻ അൽ നസാഇയിൽ ഉൾക്കൊള്ളുമ്പോൾ കുബ്റയിൽ 12000 ഹദീഥുകൾ ഉണ്ട് .
സിഹഹുസ്സിത്തയിലെ ബുഖാരി, മുസ്‌ലിം എന്നിവ കഴിഞ്ഞാൽ പ്രാമാണികതയിൽ അടുത്ത് നിൽക്കുന്നതായി പല ഹദീഥ് പണ്ഡിതരും സുനൻ അൽ കുബ്റയുടെ സംഗ്രഹമായ സുനൻ അൽ നസാഇയെ പരിഗണിക്കുന്നു .
അവലംബം 1 2 ↑ ↑ Jonathan A.C. Brown (2007), The Canonization of al-Bukhārī and Muslim: The Formation and Function of the Sunnī Ḥadīth Canon , p.10.
Brill Publishers .
ISBN 978-9004158399 .
Quote: "We can discern three strata of the Sunni hadith canon. The perennial core has been the Sahihayn. Beyond these two foundational classics, some fourth/tenth-century scholars refer to a four-book selection that adds the two Sunans of Abu Dawud (d. 275/889) and al-Nasa'i (d. 303/915). The Five Book canon, which is first noted in the sixth/twelfth century, incorporates the Jami' of al-Tirmidhi (d. 279/892). Finally the Six Book canon, which hails from the same period, adds either the Sunan of Ibn Majah (d. 273/887), the Sunan of al-Daraqutni (d. 385/995) or the Muwatta' of Malik b. Anas (d. 179/796). Later hadith compendia often included other collections as well.' None of these books, however, has enjoyed the esteem of al-Bukhari's and Muslim's works."
അസ്‌കാരിയാസിസ് ഇംഗ്ലീഷ് വിലാസം https://ml.wikipedia.org/wiki/Ascariasis
അസ്‌കാരിസ് ലുമ്പ്രിക്കോയിഡ് എന്ന വിരയാണ് രോഗകാരി.
ഇത് ഒരു ആന്തര പരാദമാണ്.
മലിനജലത്തിലൂടെയും ആഹാരത്തിലൂടെയും ആണ് ഈ രോഗം പകരുന്നത്.
രോഗം പരത്തുന്നതിൽ പാറ്റയ്ക്കും ഈച്ചയ്ക്കും വലിയ പങ്കുണ്ട്.
കുടലിലാണ് ഈ വിര ജീവിക്കുന്നത്.
വിരകളുടെ മുട്ടകൾ മലത്തോടൊപ്പം മണ്ണിൽ എത്തിയാൽ അത് ജലത്തിൽ കലരാനുള്ള സാധ്യതയുണ്ട്.
രോഗം പകരുന്ന വഴി ഇങ്ങനെയാണ്.
കക്കൂസിന് 
പുറത്ത് മലവിസർജ്ജനം നടത്തുമ്പോഴാണ് ഈ വിര പകരാനുള്ള സാഹചര്യം വർദ്ധിക്കുന്നത്.
കുടലിൽ ആന്തരപരാദമായി ജീവിക്കുന്ന വിര ആഹാരം കണ്ടെത്തുന്നത് ആതിഥേയജീവിയായ മനുഷ്യശരീരത്തിൽ നിന്നാണ്.
85 ശതമാനം കേസുകളിലും ഈ അണുബാധയ്ക്ക് രോഗലക്ഷണങ്ങളൊന്നുമില്ല.
എന്നാൽ വിരകളുടെ എണ്ണം കൂടുന്നതിനനുസരിച്ച് രോഗലക്ഷണങ്ങൾ വർദ്ധിക്കുകയും രോഗത്തിന്റെ തുടക്കത്തിൽ ശ്വാസതടസ്സവും പനിയും ഉണ്ടാവുകയും ചെയ്യും.
വയറുവേദന, വയറിളക്കം എന്നിവയുടെ ലക്ഷണങ്ങൾ ഇവയ്ക്ക് ശേഷം ഉണ്ടാകാം.
ഈ അണുബാധ കുട്ടികളെയാണ് സാധാരണയായി ബാധിക്കുന്നത്.
ഇത് അവരിൽ ശരീരഭാരത്തിന്റെ കുറവ്, പോഷകാഹാരക്കുറവ്, പഠനത്തിനുള്ള പ്രശ്നങ്ങൾ എന്നിവയ്ക്കും കാരണമായേക്കാം.
അവലംബം ↑ 1 2 ↑ ↑ പുറം കണ്ണികൾ Video Archived 2007-12-27 at the Wayback Machine .
of removal of Ascari lumbricoides with an endoscope Images (warning, very graphic): Image 1 , Human Impact Archived 2005-02-08 at the Wayback Machine .
CDC DPDx Parasitology Diagnostic Web Site Archived 2013-07-10 at the Wayback Machine .
Ascariasis: Radiology and color pathology pictures from MedPix Discussion of Ascaris Archived 2020-12-04 at the Wayback Machine .
on the "This week in Parasitism" Podcast
അസ്സീറിയർ
പശ്ചിമേഷ്യയിലെ മെസപ്പൊട്ടാമിയ മേഖലയിൽ അധിവസിക്കുന്ന ഒരു തദ്ദേശീയ വംശീയ ജനവിഭാഗമാണ് അസ്സീറിയർ .
2600ഓട് അടുത്ത് വടക്കൻ മെസപ്പൊട്ടാമിയായിൽ ഒരു നാഗരികത കെട്ടിപ്പൊക്കിയ അക്കാദിയൻ സാമ്രാജ്യം , സുമേറിയൻ സാമ്രാജ്യം മുതലായവയിൽ നിന്ന് ഒരുത്തിരിഞ്ഞ പുരാതന അസീറിയർ , ബാബിലോണിയർ എന്നിവരുടെ തുടർച്ച ഇവർ അവകാശപ്പെടുന്നു. 'സുറിയാനിക്കാർ', 'കൽദായർ', അല്ലെങ്കിൽ 'അറമായർ' എന്ന് മതപരവും ഭൂമിശാസ്ത്രപരവും സാമുദായികവുമായി വിളിക്കപ്പെടാൻ ആഗ്രഹിക്കുന്ന അസീറിയരും ഉണ്ട്.
ലോകത്തിലെ തുടർച്ചയായി സംസാരിക്കപ്പെടുന്തും എഴുതപ്പെടുന്നതുമായ ഏറ്റവും പുരാതനമായ ഭാഷകളിൽ ഒന്നായ അറമായ ഭാഷയുടെ അക്കാദിയൻ സ്വാധീനമുള്ള രൂപഭേദങ്ങളാണ് അസ്സീറിയരുടെ പ്രമുഖഭാഷ.
അസ്സീറിയൻ ബാലൻ പരമ്പരാഗത വേഷത്തിൽ
ഏതാണ്ട് എല്ലാ അസ്സീറിയരും ക്രൈസ്തവരാണ് .
അതിൽ ഭൂരിഭാഗം പേരും കൽദായ , അന്ത്യോഖ്യൻ സുറിയാനി ആചാരക്രമങ്ങൾ പിന്തുടരുന്നു.
കൽദായ കത്തോലിക്കാ സഭ , കിഴക്കിന്റെ അസ്സീറിയൻ സഭ , സുറിയാനി ഓർത്തഡോക്സ് സഭ , സുറിയാനി കത്തോലിക്കാ സഭ , കിഴക്കിന്റെ പുരാതന സഭ എന്നിവയാണ് ഇവരുടെ പ്രധാന സഭാവിഭാഗങ്ങൾ.
ഇറാഖ്, തെക്കുകിഴക്കൻ തുർക്കി, വടക്കുപടിഞ്ഞാറൻ ഇറാൻ, വടക്കുകിഴക്കൻ സിറിയ എന്നിവ ഉൾപ്പെടുന്ന പുരാതന വടക്കൻ മെസപ്പെട്ടാമിയയും സാബ് നദികളുടെ തീരവുമാണ് ഇവരുടെ പരമ്പരാഗത അധിവാസമേഖല.
എന്നാൽ നിലവിൽ ആധുനിക അസീറിയർ ഭൂരിപക്ഷവും ലോകത്തിൻറെ മറ്റ് ഭാഗങ്ങളിലേക്ക് പ്രത്യേകിച്ച് വടക്കേ അമേരിക്ക, ഓസ്ട്രേലിയ, യൂറോപ്പ്, റഷ്യ, കോക്കസസ്, പ്രവാസികളായി കുടിയേറി പാർത്തിട്ടുണ്ട്.
പത്തൊമ്പതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ ആരംഭത്തിലും ഒട്ടോമൻ സാമ്രാജ്യഭരണകൂടവും കുർദ്ദിഷ് ഗോത്രവിഭാഗങ്ങളും നടത്തിയ ഹക്കാറി കൂട്ടക്കൊലകൾ , ദിയാർബെകീർ കൂട്ടക്കൊലകൾ , ഒന്നാം ലോകമഹായുദ്ധകാലത്തെ അസ്സീറിയൻ വംശഹത്യ ( അർമ്മേനിയൻ , ഗ്രീക്ക് വംശഹത്യകളോടൊപ്പം) എന്നിവയും ഇറാനിലെ ഇസ്ലാമിക വിപ്ലവം , ഇറാഖിലെ ബാഥി അധികാരകയറ്റം , 2003ൽ യു. എസ്. ന്റെ നേതൃത്വത്തിൽ സഖ്യസേന നടത്തിയ ഇറാഖ് അധിനിവേശം , 2011 മുതലുള്ള സിറിയൻ ആഭ്യന്തര യുദ്ധം തുടങ്ങി പിൽക്കാലത്ത് പ്രദേശത്ത് അരങ്ങേറിയ രാഷ്ട്രീയ വിപ്ലവങ്ങൾ, അരക്ഷിതാവസ്ഥ, ഇസ്‌ലാമിക മതമൗലികവാദപ്രവർത്തനങ്ങൾ എന്നിവയും ആണ് ഇതിന് കാരണമായത്.
2014-2017 കാലത്ത് പ്രദേശത്തെ പിടിച്ചുകുലുക്കിയ ഇസ്ലാമിക് സ്റ്റേറ്റ് ഭീകരവാദികളുടെ അക്രമങ്ങളും മതവംശീയ ഉന്മൂലനവും ഈ സംഭവപരമ്പരയിലെ ഏറ്റവും പുതിയ ഏടാണ്.
അവലംബം കുറിപ്പുകൾ സൂചിക പുസ്തകങ്ങൾ
അസ്‌കോട്ട് ഇംഗ്ലീഷ് വിലാസം https://ml.wikipedia.org/wiki/Askot
29°46′N 80°21′E ﻿ / ﻿ 29.77°N 80.35°E ﻿ / 29.77; 80.35
ഉത്തരാഖണ്ഡ് സംസ്ഥാനത്തിലെ പിത്തോഡ്ഗഡ് ജില്ലയിലെ ഒരു ചെറിയ ഹിമായലൻ പട്ടണമാണ് അസ്‌കോട്ട് ( ഹിന്ദി : असकोट).
ഈ സ്ഥലം അസ്‌‌കോട്ട് കസ്തൂരി മാൻ സംരക്ഷണം കേന്ദ്രത്തിന് ( Askot Musk Deer Sanctuary ) പ്രസിദ്ധമാണ്.
പിത്തോഡ്‌ഗഡിനും ധർക്കുള്ളക്കും ഇടയിലാണ് അസ്കോട്ട് സ്ഥിതി ചെയ്യുന്നത്.
അസ്കോട്ട് സ്ഥിതി ചെയ്യുന്നത് 29°46′N 80°21′E ﻿ / ﻿ 29.77°N 80.35°E ﻿ / 29.77; 80.35 അക്ഷാംശരേഖയിലാണ്.
ഗോരി-ഗംഗ-കാളി നദികളുടെ തീരത്തായിട്ടാണ് ഈ സ്ഥലം സ്ഥിതി ചെയ്യുന്നത്.
അസ്കോട്ട് എന്ന പദം ഹിന്ദി പദമായ അസ്സി കോട്ട് (പത്ത് കോട്ടകൾ) എന്ന പദത്തിൽ നിന്നാണ് ഉണ്ടായത്.
ഇവിടെ പണ്ടുകാലത്ത് എട്ട് കോട്ടകൾ സ്ഥിതി ചെയ്തിരുന്നു എങ്കിലും ഇതിൽ പലതും ഇപ്പോൾ നേപ്പാൾ പ്രദേശത്താ‍ണ്.
അവലംബം ↑ Falling Rain Genomics, Inc - Askot
അസ്‌ക്‌ളിപ്പിയസ് ഇംഗ്ലീഷ് വിലാസം https://ml.wikipedia.org/wiki/Asclepius
പുരാതന ഗ്രീക്ക് മതത്തിലും പുരാണത്തിലും ഉള്ള ഒരു ഹീറോയും.
വൈദ്യശാസ്ത്രത്തിന്റെയും ദേവനുമായിരുന്നു അസ്‌ക്‌ളിപ്പിയസ് (/ æskliːpiəs /; ഗ്രീക്ക്: Åsklepius, Asklēpiós [asklɛːpiós];അസ്ക്ലേപ്പസ് മെഡിക്കൽ ആർട്ടുകളുടെ സൗഖ്യമാക്കൽ വശത്തെയാണ് പ്രതിനിധാനം ചെയ്യുന്നത്.
ഹൈജിയ ("ശുചിത്വം", ദേവൻ / ആരോഗ്യം, ശുദ്ധി, ശുചീകരണം), ലാസൊ (രോഗം സുഖപ്പെടുത്തുന്ന ദേവത), ഏസെസോ (രോഗശമനത്തിന്റെ ദേവത), അഗ്ളേ / Ægle (നല്ല ആരോഗ്യത്തിന്റെ തിളക്കമുള്ള ദേവത), പനസീ (സാർവത്രിക പ്രതിവിധിയുടെ ദേവി) എന്നിവർ അദ്ദേഹത്തിന്റെ പെൺമക്കൾ ആയി ചിത്രീകരിച്ചിരിക്കുന്നു.
റോമൻ / എട്രൂസ്സ്കാൻ ദേവനായ വെഡിയോവീസ്, ഈജിപ്ഷ്യൻ ഇംഹോടെപ്പുമായി അദ്ദേഹം ബന്ധപ്പെട്ടിരിക്കുന്നു.
അദ്ദേഹം അപ്പോളോയുടെ പുത്രന്മാരിൽ ഒരാളായിരുന്നു.
അപ്പോളോയും പുത്രനും പീയ്ൻ ("രോഗശാന്തിക്കാരൻ") എന്ന എപിതെറ്റ് രണ്ടുപേരുമായി പങ്കിടുന്നു.
അസ്ലെപ്പിയസിന്റെ പാമ്പു ചുറ്റിയ വടിയും ഇന്ന് മരുന്നുകളുടെ പ്രതീകമായി തുടരുന്നു.
ഈ ദേവന്മാരെ സേവിച്ച ഡോക്ടർമാരും ശുശ്രൂഷകരും അസ്ലെപ്പിയസിന്റെ ചികിത്സകർ എന്നറിയപ്പെട്ടു.
അവലംബം ഉറവിടങ്ങൾ Edelstein, Ludwig and Emma Edelstein.
Asclepius: Collection and Interpretation of the Testimonies.
JHU Press, 1998.
von Ehrenheim, Hedvig.
Greek Incubation Rituals in Classical and Hellenistic Times.
Kernos.
Supplément, 29.
Liège:  Presses Universitaires de Liège, 2015.
Greek Hero Cults and Ideas of Immortality , (Oxford Clarendon Press,1921).
Grimal, Pierre, The Dictionary of Classical Mythology , Wiley-Blackwell, 1996, ISBN 978-0-631-20102-1 .
"Asclepius" pp. 62–63 Hart, Gerald D. MD. Asclepius: The God of Medicine (Royal Society of Medicine Press, 2000) Kool, S. "The Soother of Evil Pains: Asclepius and Freud."
Akroterion 60, 2015, pp. 13-32.
LiDonnici, Lynn R. The Epidaurian Miracle Inscriptions: Text, Translation, and Commentary.
Atlanta: Scholars, 1995.
Mitchell-Boyask, Robin, Plague and the Athenian Imagination: Drama, History and the Cult of Asclepius , Cambridge University Press, 2008, ISBN 978-0-521-87345-1 .
Oberhelman, Steven M. (ed.), Dreams, Healing, and Medicine in Greece: From Antiquity to the Present.
Farnham; Burlington, VT:  Ashgate, 2013.
Renberg, Gil H. “Public and Private Places of Worship in the Cult of Asclepius at Rome.”
Memoirs of the American Academy in Rome , 51/52, 2006, pp. 87–172.
Riethmüller, Jürgen W. Asklepios : Heiligtümer und Kulte , Heidelberg, Verlag Archäologie und Geschichte, 2005, ISBN 3-935289-30-8 {{ cite book }} : Invalid | ref=harv ( help ) Wickkiser, Bronwen.
Asklepios, Medicine, and the Politics of Healing in Fifth-century Greece: Between Craft and Cult .
JHU Press, 2008.
പുറം കണ്ണികൾ Asclepius എന്നതിന്റെ വിക്ഷണറി നിർ‌വചനം.
അസ്‌ക്‌ളിപ്പിയസ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Warburg Institute Iconographic Database Archived 2014-01-16 at the Wayback Machine .
(c. 100 images of Aesculapius)
അസ്സീസിയിലെ ക്ലാര ഇംഗ്ലീഷ് വിലാസം https://ml.wikipedia.org/wiki/Clare_of_Assisi
അസീസിയിലെ വിശുദ്ധ ക്ലാര
ഒരു ഇറ്റാലിയൻ പുണ്യവതിയും ഫ്രാൻസിസ് പുണ്യവാളന്റെ ആദ്യാനുയായികളിൽ ഒരുവളുമാണ് അസ്സീസിയിലെ ക്ലാര (ജനനം 1194 ജൂലൈ 16; മരണം 1253 ആഗസ്റ്റ് 11).
ഫ്രാൻസിസ്കൻ പാരമ്പര്യത്തിൽ സ്ത്രീകൾക്കായി "പാവപ്പെട്ട സ്ത്രീകളുടെ സഭ" എന്ന സന്യാസിനീസമൂഹം സ്ഥാപിച്ച അവർ അതിന്റെ നിയമാവലി എഴുതുകയും ചെയ്തു.
ഒരു സ്ത്രീ എഴുതിയ ആദ്യത്തെ സന്യാസനിയമാവലി ആയിരുന്നു അത്.
ക്ലാരയുടെ മരണശേഷം, അവർ സ്ഥപിച്ച സന്യാസിനീസമൂഹം അവരുടെ ബഹുമാനാർത്ഥം "വിശുദ്ധ ക്ലാരയുടെ സഭ" എന്നു പുനർനാമകരണം ചെയ്യപ്പെട്ടു.
ഇപ്പോൾ ആ സമൂഹം "പാവപ്പെട്ട ക്ലാരമാർ" (Poor Clares) എന്ന പേരിലും അറിയപ്പെടുന്നു.
ജീവിതം പശ്ചാത്തലം
സാസോ റൂസ്സോയിലെ പ്രഭു ഫവേറിനോ സിഫിയുടേയും അദ്ദേഹത്തിന്റെ പത്നി ഓർട്ടോലാനായുടേയും മകളായി ഇറ്റലിയിലെ അസ്സീസിയിലാണ് ക്ലാര ജനിച്ചത്.
ഏറെ മതതീക്ഷ്ണത കാട്ടിയിരുന്ന അമ്മ ഓർട്ടോലാന റോം , സ്പെയിനിലെ സാന്തിയാഗോ ഡി കംപോസ്റ്റെല്ലാ, യേശുവിന്റെ ജീവിതവുമായി ബന്ധപ്പെട്ട 'വിശുദ്ധനാട്' എന്നിവിടങ്ങളിലേക്ക് തീർത്ഥാടനം നടത്തിയിരുന്നു.
ജീവിതാവസാനത്തോടടുത്ത് അവരും, ഇളയമകൾ ആഗ്നസിനു പുറമേ, ക്ലാരയുടെ സന്യാസസഭയിൽ ചേർന്നു.
കുട്ടിക്കാലം മുതൽ ക്ലാരയ്ക്ക് പ്രാർത്ഥിക്കാൻ ഇഷ്ടമായിരുന്നു.
മകൾക്ക് 12 വയസ്സായപ്പോൾ ധനസ്ഥിതിയുള്ള ഒരു യുവാവിനെ വിവാഹം കഴിച്ചുകാണാൻ മാതാപിതാക്കന്മാർ ആഗ്രഹിച്ചെങ്കിലും 18 വയസ്സുവരെ വിവാഹം നീട്ടിവക്കാൻ ക്ലാര തീരുമാനിച്ചു.
എന്നാൽ പതിനെട്ടാം വയസ്സിൽ കേട്ട ഫ്രാൻസിസിന്റെ പ്രഭാഷണം അവളുടെ ജീവിതഗതി മാറ്റി.
ദൈവത്താൽ തെരഞ്ഞെടുക്കപ്പെട്ടവളാണ് അവളെന്ന് ഫ്രാൻസിസ് പറഞ്ഞു.
1211-ലെ ഓശാന ഞായറാഴ്ച , മറ്റുള്ളവർ കുരുത്തോല വാങ്ങാൻ പള്ളിയിൽ പോയപ്പോൾ വീട്ടിൽ തങ്ങിയ ക്ലാര, ആ രാത്രി, ഫ്രാൻസിസിനെ പിന്തുടരാനായി വീടുവിട്ടു പോയി.
സന്യാസം
ഫ്രാൻസിസ് അവളെ മുടി മുറിച്ചു കളഞ്ഞ് കറുത്ത കുപ്പായവും ശിരോവസ്ത്രവും ധരിപ്പിച്ചു.
ബാസ്റ്റിയക്കടുത്തുള്ള ബെനഡിക്ടൻ സന്യാസിനീഭവനം തൽക്കാലത്തേക്ക് അവൾക്ക് പാർപ്പിടമായി.
അതിനിടെ ഇളയസഹോദരി ആഗ്നസ്സും ക്ലാരക്കൊപ്പമെത്തിയിരുന്നു.
അവരെ അവിടന്ന് കൊണ്ടുപോകാനും വിവാഹം കഴിപ്പിക്കാനും പിതാവ് ആവർത്തിച്ചു നടത്തിയ ശ്രമങ്ങൾ വിജയിച്ചില്ല.
ഫ്രാൻസിസ് മുൻകൈയ്യെടുത്ത് പുതുക്കിപ്പണിത സാൻ ദാമിയാനോ പള്ളിക്കടുത്തേക്ക് വൈകാതെ അവർ താമസം മാറ്റി.
വേറെ സന്യാസാർത്ഥികളും സാൻ ദാമിയാനോയിൽ അവരോടൊപ്പം ചേർന്നു.
തീവ്രമായ തപശ്ചര്യകൾക്ക് അവരുടെ സങ്കേതം പേരെടുത്തു.
"പാവപ്പെട്ട സ്ത്രീകൾ" എന്ന പേരിലാണ് ആദ്യം അവർ അറിയപ്പെട്ടിരുന്നത്.
കാലക്രമേണ സാൻ ദാമിയാനോ, ഒരു പുതിയ സന്യാസിനീസമൂഹത്തിന്റെ ആസ്ഥാനമായി വളർന്നു.
എന്നാൽ അവിടെ രൂപം കൊണ്ടത് പുതിയ സമൂഹം ആയിരുന്നില്ലെന്നും, പിന്നീട് ഗ്രിഗോരിയോസ് ഒൻപതാമൻ എന്ന പേരിൽ മാർപ്പാപ്പ ആയിത്തീർന്ന ഹുഗോളീനോ വനിതകൾക്കായി മുന്നേ സ്ഥാപിച്ചിരുന്ന ഒരു സമൂഹത്തിൽ, അതിനകം പരക്കെ മതിപ്പുനേടിയിരുന്ന ക്ലാരയുടെ സമൂഹത്തെ ഉൾപ്പെടുത്തുകയായിരുന്നു എന്നും ചില പഠനങ്ങൾ വെളിപ്പെടുത്തിയിട്ടുണ്ട്.
കാലക്രമേണ ഈ സമൂഹത്തിന്റെ മുഖ്യസങ്കേതമായി സാൻ ദാമിയാനോ മാറി.
അതിന്റെ സർവസമ്മതിയുള്ള  അധിപയായി ക്ലാരയും അംഗീകരിക്കപ്പെട്ടു.
1263-ഓടെ, ക്ലാര മരിച്ച് പത്തു വർഷത്തിനകം, അതിന് "ക്ലാരയുടെ സമൂഹം" എന്നു പേരായി.
അക്കാലത്ത്, ചുറ്റിസഞ്ചരിച്ചുള്ള ജീവിതം സന്യാസിനികൾക്ക് സങ്കല്പിക്കാൻ കഴിയുമായിരുന്നില്ല.
അതിനാൽ, വേദപ്രചാരത്തിനായി നാടെങ്ങും സഞ്ചരിച്ചിരുന്ന ഫ്രാൻസിസ്കൻ സഹോദന്മാരിൽ നിന്നു ഭിന്നമായി, പ്രാർത്ഥനയും അദ്ധ്വാനവുമായി ആശ്രമത്തിൽ ഒതുങ്ങിയുള്ള ജീവിതമാണ് ക്ലാരയുടെ സമൂഹം തെരഞ്ഞെടുത്തത്.
രോഗികളെ ശുശ്രൂഷിക്കുകയും അഗതികളെ സഹായിക്കുകയും ചെയ്തു.
നേതൃത്വം ക്ലാരയും മറ്റു സന്യാസിനികളും, അസ്സീസിയിൽ സാൻ ദാമിയാനോ പള്ളിയിലെ ചിത്രം
ചെറിയൊരു കാലത്തേക്ക് പാവപ്പെട്ട സ്ത്രീകളുടെ സമൂഹത്തെ ഫ്രാൻസിസ് നേരിട്ടു നയിച്ചു.
പിന്നെ 1215-ൽ, 22 വയസ്സുള്ളപ്പോൾ ക്ലാര സമൂഹാധിപയുടെ (Abbess) ചുമതല കയ്യേറ്റു.
മരിക്കുന്നതുവരെയുള്ള ഏകദേശം നാലു പതിറ്റാണ്ടുകാലം അവർ ആ പദവിയിൽ തുടർന്നു.
സമൂഹാധിപയെന്ന നിലയിൽ അവർക്ക് പുരോഹിതന്മാരുടെ കീഴിൽ പ്രവർത്തിക്കേണ്ടി വരുന്ന ആശ്രമാധിപകളേക്കാൾ (Prioress) ആധികാരവും സ്വാതന്ത്ര്യവും ഉണ്ടായിരുന്നു.
ഫ്രാൻസിസ് നിഷ്കർഷിച്ച കർശനനിയമങ്ങളുടെ സ്ഥാനത്ത്, പരക്കെ പ്രചാരത്തിലിരുന്ന ബെനഡിക്ടൻ സന്യാസനിയമങ്ങൾ തന്റെ സമൂഹത്തിന്മേൽ അടിച്ചേല്പിക്കാൻ അധികാരികൾ നടത്തിയ ശ്രമത്തെ ക്ലാര വിജയകരമായി ചെറുത്തു.
വിശുദ്ധിയിലും ജീവിതനിഷ്ടയിലും ഫ്രാൻസിസിനെ അനുകരിക്കാൻ ശ്രമിച്ചതുമൂലം ക്ലാരക്ക് "മറ്റൊരു ഫ്രാൻസിസ്" എന്ന പേരുപോലും കിട്ടി.
സ്വന്തം ആത്മീയപിതാവായി കണക്കാക്കിയ അദ്ദേഹത്തെ സഹായിക്കാനും പ്രോത്സാഹിപ്പിക്കാനും ക്ലാരക്കു കഴിഞ്ഞു.
ജീവിതാവസാനത്തോടടുത്തുണ്ടായ രോഗസന്ധികളിൽ അവൾ അദ്ദേഹത്തെ ശുശ്രൂഷിച്ചു.
ഫ്രാൻസിസിന്റെ മരണശേഷം ക്ലാര തന്റെ സമൂഹത്തിന്റെ വളർച്ചയുടെ മേൽനോട്ടം തുടർന്നു.
യൂറോപ്പിന്റെ വിവിധഭാഗങ്ങളിലുള്ള സമൂഹാധിപകളുമായി അവർ കത്തുകളിലൂടെ സമ്പർക്കം പുലർത്തി.
"സാമൂഹികമായ ദാരിദ്ര്യം" (Corporate Poverty) എന്ന ഫ്രാൻസിസ്കൻ ആദർശത്തെ മയപ്പെടുത്തുംവിധമുള്ള നിയമങ്ങൾ നടപ്പാക്കാനുള്ള സഭാനേതൃത്വത്തിന്റെ ശ്രമങ്ങളെ അവൾ എതിർത്തു.
ദീർഘകാലം അലട്ടിയ രോഗങ്ങളും മറ്റും ഇതിന് പ്രതിബന്ധമായില്ല.
യേശുവിനെ അനുകരിച്ചുള്ള "ആഹ്ലാദകരമായ ദാരിദ്ര്യത്തിന്റെ" (Joyous Poverty) ദൈവശാസ്ത്രമാണ് , തന്റെ സന്യാസിനീസമൂഹത്തിനു വേണ്ടി ക്ലാര എഴുതിയ നിയമാവലിയിലും, ബോഹേമിയയിലെ രാജാവിന്റെ മകളായിരുന്ന പ്രേഗിലെ ആഗ്നസ് എന്ന സന്യാസിനിക്ക് എഴുതിയ നാലു കത്തുകളിലും പ്രകടമാകുന്നത്.
1253 ആഗസ്റ്റ് 9-ന് ഇന്നസന്റ് നാലാമൻ മാർപ്പാപ്പ, തന്റെ സമൂഹത്തിനായി ക്ലാര എഴുതിയുണ്ടാക്കിയ നിയമാവലി ഔപചാരികമായി അംഗീകരിച്ചു.
രണ്ടുദിവസത്തിനു ശേഷം ആഗസ്റ്റ് 11-ആം തിയതി 59-ആമത്തെ വയസ്സിൽ ക്ലാര മരിച്ചു.
മരണവുമായി ബന്ധപ്പെട്ട രംഗങ്ങളുടെ ഹൃദയസ്പർശിയായ വിവരണം അലക്സാണ്ടർ നാലാമൻ മാർപ്പാപ്പയുടെ നിർദ്ദേശപ്രകാരം സമകാലീനനായ സെലാനോയിലെ തോമസ് രചിച്ചതായി പറയപ്പെടുന്ന ക്ലാരയുടെ ജീവചരിത്രത്തിൽ കാണാം.
മാർപ്പാപ്പാ പരിവാരസമേതം ദേഹസംസ്കാരത്തിന് സാൻ ദാമിയാനോയിൽ എത്തിയിരുന്നു.
മരണാനന്തരം അസ്സീസിയിലെ വിശുദ്ധ ക്ലാരയുടെ ഭദ്രാസനപ്പള്ളി
ക്ലാരയുടെ അന്ത്യവിശ്രമസ്ഥാനമായി നിശ്ചയിക്കപ്പെട്ട ദേവാലയത്തിന്റെ നിർമ്മാണം പൂർത്തിയാകുന്നതു വരെ ഭൗതികാവശിഷ്ടം അസീസിയിലെ സാൻ ഗിയോർഗിയോ ചാപ്പലിൽ സംരക്ഷിക്കപ്പെട്ടു.
1255 ആഗസ്റ്റ് 15-ന് അലക്സാണ്ടർ നാലാമൻ മാർപ്പാപ്പ അസ്സീസിയിലെ ക്ലാരയെ വിശുദ്ധയായി പ്രഖ്യാപിച്ചു.
വിശുദ്ധക്ലാരയുടെ ഭദ്രാസനപ്പള്ളിയുടെ പണി 1260-ൽ പൂർത്തിയായി.
ആ വർഷം ഒക്ടോബർ 3-ആം തിയതി ഭൗതികാവശിഷ്ടം ആ ദേവാലയത്തിൽ അൾത്താർക്കു കീഴെ സംസ്കരിച്ചു.
ക്ലാരയുടെ സംഭാവനകൾക്കുള്ള അംഗീകാരമെന്ന നിലയിൽ, 1263-ൽ അർബൻ നാലാമൻ മാർപ്പാപ്പ പാവപ്പെട്ട സ്ത്രീകളുടെ സമൂഹത്തെ "വിശുദ്ധ ക്ലാരയുടെ സമൂഹം" എന്നു പുനർനാമകരണം ചെയ്തു.
600 വർഷത്തിനു ശേഷം 1872-ൽ അവരുടെ ശരീരം വിശുദ്ധ ക്ലാരയുടെ ഭദ്രാസനപ്പള്ളിയിൽ പുതുതായി നിർമ്മിച്ച അൾത്താരയിലെക്കു മാറ്റി.
അത് ഇപ്പോഴും അവിടെ തുടരുന്നു.
ക്ലാരയും ഫ്രാൻസിസും ക്ലാരയും ഫ്രാൻസിസും
ഫ്രാൻസിസ് പുണ്യവാളന്റെ ജീവിതത്തെ സംബന്ധിച്ച് എന്നപോലെ ക്ലാരയെ സംബന്ധിച്ചും ഒട്ടേറെ കഥകളും കൗതുകങ്ങളും പിൽക്കാലങ്ങളിൽ പ്രചരിച്ചു.
കുടുംബ-വിവാഹബന്ധങ്ങൾക്കു പുറത്ത് സ്ത്രീ-പുരുഷസൗഹൃദം സാമാന്യമായി വിലക്കപ്പെട്ടിരുന്ന കാലത്ത് , ഫ്രാൻസിസും ക്ലാരയും നിലനിർത്തിയ ഉദാത്തമായ സൗഹൃദം ഏറെ ശ്രദ്ധിക്കപ്പെട്ടു.
"വിശുദ്ധ ഫ്രാൻസിസിന്റെ ചെറുപുഷ്പങ്ങൾ" (Little Flowers of Saint Francis) എന്ന പേരിൽ പിൽക്കാലത്തു സമാഹരിക്കപ്പെട്ട സഞ്ചയത്തിലെ പല കഥകളിലും ക്ലാര പ്രത്യക്ഷപ്പെടുന്നുണ്ട്.
ഫ്രാൻസിസിനൊപ്പൊം ഒരിക്കലെങ്കിലും ആഹാരം കഴിക്കാൻ ക്ലാര ആഗ്രഹിച്ചിരുന്നെന്നും ആദ്യം അതിനു വിസമ്മതിച്ച ഫ്രാൻസിസ് ശിഷ്യന്മാരുടെ സ്നേഹപൂർവമായ നിർബ്ബന്ധത്തിനു വഴങ്ങി ഒടുവിൽ സമ്മതിച്ചെന്നുമാണ് ഒരു കഥ.
മാലാഖമാരുടെ രാജ്ഞിയായ മാതാവിന്റെ (Mary of the Angels) പള്ളിക്കു സമീപമിരുന്ന് അവരും മറ്റു സന്യാസികളും ആത്മീയസല്ലാപത്തിനൊപ്പം ഭക്ഷണം പങ്കിട്ടപ്പോൾ, പള്ളിക്കും സമീപ്രദേശങ്ങൾക്കും തീപിടിച്ചിരിക്കുന്നതായി നാട്ടുകാർക്ക് കാണപ്പെട്ടത്രെ.
തീ കെടുത്താൻ ഓടിയെത്തിയ നാട്ടുകാർ, തീയായി അകലെ കാണപ്പെട്ടത് ദൈവസ്നേഹത്താൽ പ്രചോദിക്കപ്പെട്ട ആ ആത്മാക്കളുടെ സ്നേഹജ്വാലായിരുന്നെന്നു മനസ്സിലായപ്പോൾ മടങ്ങിപ്പോയത്രെ.
ഒരിക്കൽ സാൻ ദാമിയാനോ സന്ദർക്കാനെത്തിയ മാർപ്പാപ്പയുടെ ആശീർവാദത്തിനായി ക്ലാര കുറേ അപ്പം മേശയിൽ എടുത്തുവച്ചെന്നും, അവൾ തന്നെ അതിനെ ആശീർവദിച്ചാൽ മതിയെന്നു മാർപ്പാപ്പ ശഠിച്ചെന്നുമാണ് മറ്റൊരു കഥ.
വിനീതയായ ക്ലാര ആദ്യം മാർപ്പാപ്പയുടെ നിർദ്ദേശം പിന്തുടരാൻ മടിച്ചെങ്കിലും ഒടുവിൽ അനുസരണവൃതത്തിന്റെ പേരിൽ അദ്ദേഹം ഉത്തരവിട്ടതോടെ ക്ലാര അപ്പക്കൂട്ടത്തെ കുരിശടയാളത്തിൽ ആശീർവദിച്ചു.
അപ്പോൾ അത്ഭുതകരമായി ഓരോ അപ്പത്തിലും കുരിശടയാളം പതിഞ്ഞെന്നാണ് കഥ.
പിൽക്കാലം
1958-ൽ 12-ആം പീയൂസ് മാർപ്പാപ്പാ ആസ്സീസിയിലെ ക്ലാരയെ ടെലിവിഷന്റെ സ്വർഗ്ഗീയമദ്ധ്യസ്ഥയായി പ്രഖ്യാപിച്ചു.
രോഗം മൂലം അവശയായിരിക്കെ കുർബ്ബാനയിൽ പങ്കെടുക്കാൻ സാധിക്കാതെ വരുമ്പോൾ, സമീപത്തുള്ള പള്ളിയിൽ അർപ്പിക്കപ്പെട്ടിരുന്ന കുർബ്ബാന സ്വന്തം മുറിയുടെ ഭിത്തിയിൽ കാണുവാനും കേൾക്കുവാനും അവർക്കു കഴിഞ്ഞിരുന്നു എന്ന കഥയാണ് ഈ പ്രഖ്യാപനത്തിനു പിന്നിലുള്ളത്.
അമേരിക്കയിലെ പ്രസിദ്ധ കത്തോലിക്കാ ടെലിവിഷൻ ചാനലായ "ദൈവവചന ടെലിവിഷൻ ശൃംഖല" (Eternal Word Television Network - EWTN), ക്ലാരയുടെ സന്യാസസമൂഹത്തിൽ പെട്ട മദർ എയ്ഞ്ചലിക്ക സ്ഥാപിച്ചതാണ്.
കത്തോലിക്കാസഭയുടെ പഞ്ചാംഗത്തിൽ ക്ലാരയുടെ തിരുനാളായി നിശ്ചയിച്ചിരുന്നത് മരണദിനമായ ആഗസ്റ്റ് 11-നു പകരം 12 ആയിരുന്നു.
ആഗസ്റ്റ് 11 മൂന്നാം നൂറ്റാണ്ടിലെ വിശുദ്ധരായ തിബുർതിയസിനും സൂസന്നക്കുമായി നീക്കിവച്ചിരുന്നതാണ് ഇതിനു കാരണം.
1969-ലെ പഞ്ചാംഗപരിഷ്കരണം തിബുർതിയസിനേയും സൂസന്നയേയും നിക്കം ചെയ്തതിനാൽ ക്ലാരയുടെ തിരുനാൽ ആഗസ്റ്റ് 11-ലേക്കു മാറ്റാനായി.
അവരുടെ അസ്ഥികൾ അസ്സീസിയിൽ പ്രദർശിക്കപ്പെടുന്നു.
അവലംബം 1 2 "Francis and Clare", Michael Robson, Zondervan Handbook to the History of Christianity (പുറം 194) 1 2 ബെനഡിക്ട് 16-ആമൻ മാർപ്പാപ്പ, 2010 സെപ്തംബർ 15-ലെ പൊതുദർശനവേളയിൽ അസ്സീസിയിലെ ക്ലാരയെക്കുറിച്ചു നടത്തിയ പ്രഭാഷണം ↑ 1 2 വിൽ ഡുറാന്റ് , "വിശ്വാസത്തിന്റെ യുഗം" സംസ്കാരത്തിന്റെ കഥ (നാലാം ഭാഗം - പുറങ്ങൾ 805-6) ↑ SAINT CLARE, VIRGIN, FOUNDRESS OF THE POOR CLARES 1193-1253,Eternal Word Television Network ↑ അസ്സീസിയിലെ ക്ലാര, കത്തോലിക്കാ വിജ്ഞാനകോശത്തിലെ ലേഖനം ↑ The Little Flowers of St. Francis, tr.
by W. Heywood, [1906 , at sacred-texts.com(അദ്ധ്യായം XV)] ↑ Little flowers of Saint Francis (അദ്ധ്യായം XXXIII) ↑ ഡയർമെയ്ഡ് മക്കല്ലക്ക്, "ക്രിസ്റ്റ്യാനിറ്റി, ദ ഫസ്റ്റ് ത്രീ തൗസന്റ് ഇയേഴ്സ്" (പുറം 952) ↑ Clare(1194-1253), Brockhampton Reference Dictionary of Saints (പുറം 51)
അസ്സീസിയിലെ ഫ്രാൻസിസ്
റോമൻ കത്തോലിക്കാ സഭയിലെ ഒരു വിശുദ്ധനും ഫ്രാൻസിസ്കൻ സന്യാസസഭകളുടെ സ്ഥാപകനുമാണ്‌ അസ്സീസിയിലെ ഫ്രാൻസിസ് .
(ജനനം: 1182 -മരണം: 1226 ) സവിശേഷമായ വ്യക്തിത്വത്തിനുടമയായിരുന്ന ഫ്രാൻസിസ് എല്ലാ മനുഷ്യരോടുമെന്നതിനപ്പുറം, ചരാചരങ്ങളോടു മുഴുവൻ പ്രകടിപ്പിച്ച സ്നേഹത്തിന്റേയും സഹോദരഭാവത്തിന്റേയും പേരിൽ പ്രത്യേകം അനുസ്മരിക്കപ്പെടുന്നു.
ജനനം, ബാല്യകൗമാരങ്ങൾ
1182-ൽ ഇറ്റലിയിൽ അംബ്രിയാ പ്രദേശത്തെ അസ്സീസി എന്ന പട്ടണത്തിലാണ് ഫ്രാൻസിസ് ജനിച്ചത്.
വഴിത്തിരിവ്, ദാരിദ്ര്യമെന്ന സുഹൃത്ത്
ഫ്രാൻസിസിന്റെ ജീവിതത്തിലെ ആദ്യത്തെ വഴിതിരിവ് ഇരുപതാമത്തെ വയസ്സിൽ അസ്സീസിയും അയൽ പട്ടണമായ പെറൂജിയയും തമ്മിൽ ഉണ്ടായ ഏറ്റുമുട്ടലിനോടനുബന്ധിച്ചായിരുന്നു.
ആ പോരാട്ടത്തിൽ അസ്സീസിക്കുവേണ്ടി പങ്കെടുത്ത ഫ്രാൻസിസിനെ പെറൂജിയ തടവുകാരനാക്കി.
ഒരുവർഷത്തോളം തടവിൽ കഴിഞ്ഞ അദ്ദേഹം രോഗബാധിതനായി.
രോഗാവസ്ഥ നൽകിയ ശൂന്യതാബോധം ഫ്രാൻസിസിൽ നിത്യസത്യങ്ങളെപ്പറ്റിയുള്ള ചിന്തകളുണർത്തിയതായി പറയപ്പെടുന്നു.
സ്വതേ സാഹസപ്രിയനായിരുന്ന ഫ്രാൻസിസ്, രോഗവിമുക്തനായതോടെ സൈന്യത്തിൽ ചേരുന്ന കാര്യം ആലോചിച്ചെങ്കിലും, അദ്ദേഹത്തിലുണർന്ന ആത്മീയചിന്ത അടങ്ങാൻ വിസമ്മതിച്ചു.
ആഡംബരപ്രേമിയും ഉല്ലാസിയുമായിരുന്ന സുഹൃത്തിൽ കണ്ട മാറ്റം ഫ്രാൻസിസിന്റെ ചങ്ങാതിമാരെ അത്ഭുതപ്പെടുത്തി.
പ്രണയപാരവശ്യം ഉളവാക്കിയ മാറ്റമാണോ ഇതെന്ന് അവർ അത്ഭുതപ്പെട്ടു.
ഫ്രാൻസിസിന്റെ മറുപടി താൻ സുന്ദരിയായ ദാരിദ്ര്യം എന്ന വധുവിനെ ഉടൻ സ്വന്തമാക്കുന്നുണ്ടെന്നായിരുന്നു.
ദാരിദ്ര്യവുമായുള്ള ആ പ്രണയം അദ്ദേഹം ശിഷ്ടജീവിതം മുഴുവൻ തുടർന്നു.
വിരക്തിയുടേയും ഏകാന്ത ധ്യാനത്തിന്റേയും വഴി പിന്തുടർന്ന ഫ്രാൻസിസ് തനിക്കുണ്ടായിരുന്നതെല്ലാം ത്യജിച്ചു.
ഒരു കുഷ്ഠരോഗിയെ വഴിയിൽ കണ്ടപ്പോൾ അവനെ ആശ്ലേഷിച്ച് കയ്യിലുണ്ടായിരുന്ന പണമെല്ലാം അവനു കൊടുത്തു.
ഒരു ഭിക്ഷക്കാരനുമായി വസ്ത്രങ്ങൾ  വച്ചു മാറി.
ജീർണ്ണിച്ച ദേവാലയം
ഒരിക്കൽ അസ്സീസിയിലെ വിശുദ്ധ ദാമിയന്റെ ജീർണ്ണവശ്ശായിരുന്ന ദേവാലയത്തിനു സമീപം നിൽക്കവേ, "ഫ്രാൻസിസേ, എന്റെ വീട് അറ്റകുറ്റപ്പണികൾ ചെയ്തു നന്നാക്കുക" എന്ന് ആരോ തന്നോടു പറയുന്നതായി അദ്ദേഹത്തിനു തോന്നി.
ഈ ആഹ്വാനം അക്ഷരാർത്ഥത്തിലെടുത്ത ഫ്രാൻസിസ് പിതാവിന്റെ കടയിലെ കുറെ വസ്ത്രങ്ങളെടുത്ത് വിറ്റ് ആ ദേവാലയം പുനരുദ്ധരിക്കാനൊരുങ്ങി.
ഇതറിഞ്ഞ ബെർണാർഡൺ രോഷാകുലനായി.
പിതാവിന്റെ രോഷത്തിൽ നിന്നു രക്ഷപെടാനായി ഒരു മാസം മുഴുവൻ അസ്സീസിക്കടുത്തുള്ള ഒരു ഗുഹയിൽ താമസിച്ചിട്ട് അതിൽ നിന്ന് മൃതപ്രായനായി ഇറങ്ങിവന്ന ഫ്രാൻസിസിനെ കണ്ടവർ ഭ്രാന്തനെയെന്നോണം പിന്തുടർന്ന് കല്ലെറിഞ്ഞു.
മകനെ വീട്ടിലേക്വലിച്ചിഴച്ചു കൊണ്ടുപോയി ഒരു മുറിയിൽ പൂട്ടിയിട്ടു.
എന്നാൽ അമ്മ ഫ്രൻസിസിനെ മോചിപ്പിച്ചു.
ചെറിയ സന്യാസിമാർ
മോചിതനായ ഫ്രാൻസിസ് ഏറെ സ്നേഹിച്ച് ദാരിദ്ര്യത്തെ പരിഗ്രഹിക്കാനായി ലൗകിക ബന്ധങ്ങളെല്ലാം എന്നെന്നേക്കുമായി പരിത്യജിച്ചു.
തുടർന്ന് അസ്സീസിയിലും പരിസരങ്ങളിലും ചുറ്റിനടന്ന് അദ്ദേഹം ക്രിസ്തുവിന്റെ സ്നേഹത്തിന്റേയും സമാധനത്തിന്റേയും സന്ദേശം പ്രസംഗിക്കാൻ തുടങ്ങി.
നേരത്തേ കല്ലെറിയാൻ ഒരുങ്ങിയ ജനങ്ങൾ തന്നെ അദ്ദേഹത്തിൽ ആകൃഷ്ടരായി.